केरल की घटनाओं के विरोध में धरना-प्रदर्शन
बारां. जनचेतनामंच की आेर से बुधवार को कोटा रोड स्थित खेल संकुल में केरल में आए दिन हिंदुआें पर हो रहे गलत बर्ताव को लेकर धरना-प्रदर्शन आयोजित कर कलेक्टर के नाम ज्ञापन सौंपा गया। इस दौरान वक्ताओं ने कहा कि केरल की राज्य सरकार के संरक्षण में माकपा कार्यकर्ताओं की ओर से राष्ट्रीय स्वयंसेवक संघ एवं राष्ट्रवादी विचारधारा वाले कार्यकर्ताओं की निरंतर की जा रही हत्याओं का विरोध करने के लिए इस कार्यक्रम का आयोजन किया गया।
मंच के संयोजक प्रतापसिंह नागदा ने कहा कि भारत विविधता वाला देश है, जिसका अपना एक संविधान है। कई राज्यों में अलग-अलग विचारधारा वाली सरकारें बनी हुई हैं। पूर्व सहविभाग कार्यवाह धनराज मालव ने समूचे घटनाक्रम पर विस्तारपूर्वक प्रकाश डाला। विभाग कार्यवाह रमेशचंद्र मेहता ने केरल की घटनाओं के संदर्भ में राष्ट्रपति के नाम कलेक्टर को दिए ज्ञापन को पढ़कर सुनाया। मंच का संचालन अमृत छजावा ने किया। धरना-प्रदर्शन के दौरान बद्रीप्रसाद भारद्वाज, विष्णुदत नंदवाना, घनश्याम मीणा, शिवचरण मीणा, बृजमोहन राठौर, स्वयसेवक संघ के पदाधिकारी एवं भाजपा के बारां, अंता, मांगरोल, किशनगंज शाहाबाद के कार्यकर्ता मौजूद थे।
छबड़ा. श्रद्धांजलि सभा में उपस्थित संस्कृति रक्षा मंच के कार्यकर्ता।
बारां. आयोजित आरएसएस के कार्यक्रम में उपस्थित लोग।
hin_Deva hin_Deva hin_Deva hin_Deva bho_Deva